OpenLLM-France/wikimedia huggingface dataset:
# Uga Skulme

Uga Skulme (20 de maig de 1895 - 6 de novembre de 1963) fou un artista letó.
Skulme va néixer a Jēkabpils, Curlàndia. Va estudiar a la facultat de dret de la Universitat de Sant Petersburg de Rússia, complementant els seus estudis amb assistència a algunes acadèmies d'art russes. A nivell d'estil fou un dels impulsors de la Nova Objectivitat i la seva obra ha sigut comparada amb Aleksandra Belcova pel seu ús de les formes estàtiques, les games de colors freds i l'estil metàl·lic de les seves obres. Fou un dels integrants del Grup d'Artistes de Riga entre 1921 i 1939 i director de l'Institut Popular de Belles Arts de Riga entre 1927 i 1927. També ho fou d'un estudi propi entre 1923 i 1927. Va ser professor a l'Acadèmia Estatal Letona d'Art el 1941 i de nou entre 1945 i 1963. També va col·laborar amb la revista Daugava i fou un dels editors de l'Enciclopèdia Letona entre 1928 i 1940.

## Referències

* ↑ Brīvā Daugava
* ↑ «Biogrāfija un darbu attēli». Arxivat de l'original el 2008-01-28. [Consulta: 8 gener 2015].
# Matinera muntanyenca

La matinera muntanyenca(Illadopsis pyrrhoptera) és un ocell de la família dels pel·lorneids (Pellorneidae).

## Hàbitat i distribució

Habita els boscos de les muntanyes de l'est de la República Democràtica del Congo, Ruanda, Burundi, oest d'Uganda, nord-oest de Kenya, oest de Tanzània i nord de Malawi.

## Referències

* ↑ «Matinera muntanyenca». Cercaterm. TERMCAT, Centre de Terminologia. Rev. 20/12/2021(català)
# Boophis jaegeri

Boophis jaegeri és una espècie de granota de la família dels mantèl·lids endèmica de Madagascar. Està amenaçada d'extinció per la pèrdua del seu hàbitat natural.

## Referències

* Fordham et al (2006). Boophis jaegeri. Llista Vermella de la UICN, Unió Internacional per a la Conservació de la Natura, 2006. Consultat el 3 gener 2008 (en anglès). (anglès)
# Cèl·lula TEM

Una cèl·lula TEM o cèl·lula electromagnètica transversal és un tipus de cambra de prova que s'utilitza per realitzar proves de compatibilitat electromagnètica (EMC) o d'interferència electromagnètica (EMI). Permet la creació de camps electromagnètics de camp llunyà en un petit entorn tancat, o la detecció de camps electromagnètics radiats dins de la cambra.
Una cèl·lula TEM és un recinte que actua com a transductor electromagnètic que està blindat per proporcionar aïllament dels camps electromagnètics externs. Dins del recinte hi ha material conductor, formant una secció de línia de transmissió que es pot connectar a cables coaxials estàndard. L'interior de la cèl·lula actua com a guia d'ones i converteix els senyals elèctrics en camps electromagnètics homogenis amb una distribució en mode aproximadament transversal, similar a l'espai lliure. El camp elèctric i magnètic dins de la cèl·lula es pot predir amb precisió mitjançant mètodes numèrics. El disseny original de la cel·la és de forma rectangular, tot i que s'han fet moltes variacions i millores des de la seva creació a principis dels anys setanta.
La cèl·lula actua per rebre emissions internes o transmetre emissions dins de la cambra.
* Quan es mesuren les emissions radiades, un extrem de la línia de banda està connectat a un analitzador d'espectre. L'altre extrem s'acaba amb una càrrega de RF.
* Quan es realitza la immunitat radiada, un extrem de la línia de banda està connectat a una font de radiació (per exemple, un generador de senyal). L'altre extrem s'acaba amb una càrrega de RF.
* En funcionament, la radiació emesa (ja sigui d'una antena o des del DUT) viatja al llarg de la cambra i és absorbida per la càrrega absorbent al final.
* Per a les proves d'immunitat, la uniformitat de camp i l'acoblament transpolar de la cèl·lula han d'estar dins d'uns límits establerts per IEC 61000-4-20.

## Referències

* ↑ Crawford, Myron. Using a TEM Cell for EMC Measurements of Electronic Equipment (en anglès). Boulder, Colorado: U.S. Department of Commerce / National Bureau of Standards, 1979, p. 1–2.
* ↑ Malaric, Kresimir. «Electromagnetic-Compatibility Analysis Using TEM Cells» (en anglès). https://www.eetimes.com,+10-12-2001.
* ↑ «York EMC, GTEM practice guide» (en anglès). http://site.yorkemc.co.uk. Arxivat de l'original el 2014-04-13. [Consulta: 18 gener 2013].
# Cybalomia

Cybalomia és un gènere d'arnes de la família Crambidae.

## Taxonomia

* Cybalomia albilinealis (Hampson, 1896)
* Cybalomia arenosalis Rebel, 1912
* Cybalomia azzalana Rothschild, 1921
* Cybalomia cervinalis Hampson, 1908
* Cybalomia fractilinealis (Erschoff, 1874)
* Cybalomia gratiosalis Christoph in Romanoff, 1887
* Cybalomia gyoti Rebel, 1909
* Cybalomia lactealis (Rothschild, 1915)
* Cybalomia ledereri Rothschild, 1921
* Cybalomia lutosalis Mann, 1862
* Cybalomia pentadalis (Lederer, 1855)
* Cybalomia simplex Warren & Rothschild, 1905

## Espècies antigues

* Cybalomia simplicealis (Rothschild, 1915)

## Referències

* ↑ «GlobIZ search». Global Information System on Pyraloidea. [Consulta: 9 gener 2019].
* ↑ "Cybalomia Lederer, 1863" Arxivat 2019-01-09 a Wayback Machine.. Afromoths.
# Graecina (cràter)

Graecina és un cràter amb coordenades planetocèntriques de -36.11 ° de latitud nord i 238.59 ° de longitud est, sobre la superfície de l'asteroide del cinturó principal (4) Vesta. Fa 11.93 km de diàmetre. El nom adoptat com a oficial per la UAI el 30 de setembre de 2011. i fa referència a Pompònia Grecina, noble romana, casada amb Aulus Plauci governador romà de Britànnia.

## Referències

* ↑ "Graecina (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Lampe, Peter. First Fortress Press, English translation. From Paul to Valentinus, 2003.
# Baskin-Robbins

Baskin-Robbins és una franquícia de gelateries estatunidenca amb seu a Canton (Massachusetts). L'empresa va ser fundada el 1945 a Glendale (Califòrnia) per Burt Baskin i Irv Robbins. Baskin-Robbins és la més gran franquícia de gelats al món, i disposa actualment de més de 3.000 botigues en més de 30 països de tot el món.

## Referències

* ↑ «Dunkin' Brands - People». Dunkin' Brands. Arxivat de l'original el 25 de desembre 2018. [Consulta: 27 gener 2013].
* ↑ About Baskin Robbins Arxivat 2011-05-25 a Wayback Machine.. Baskin-Robbins (en anglès).

## Enllaços externs

* Baskin-Robbins - Lloc web oficial
# Hipòcrates V

Hipòcrates V (en llatí Hippocrates, en grec Ἱπποκράτης) fou un metge del llinatge dels Asclepíades, esmentat per Suides. Era fill de Timbreu de Cos que va tenir dos fills anomenats Hipòcrates.

## Referències

* ↑ Hippocrates V a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 482
# Universitat de Molde

La Universitat de Molde (en noruec Høgskolen i Molde) és una institució educativa pública de nivell superior situada a la capital del comtat de Møre og Romsdal, Molde.
Fundada l'any 1994, la universitat de Molde és líder en matèries de logística entre totes les institucions escandinaves, oferint educació des de “bachelor” a doctorat. Així mateix, també ofereix estudis en economia, administració i direcció d'empreses, informàtica, ciències socials i ciències mèdiques de grau i màster. Uns 160 dels 1500 estudiants són internacionals de 40 països diferents.

## Referències

* ↑ «Molde University College - Specialized University in Logistics». [Consulta: 29 agost 2010].
* ↑ Store norske leksikon. «Høgskolen i Molde» (en norwegian). [Consulta: 6 novembre 2010].
# Matriu fonamental (equació diferencial lineal)

En matemàtiques, una matriu fonamental d'un sistema de $n$ equacions diferencials ordinàries lineals homogènies
    ${\dot {\mathbf {x} }}(t)=A(t)\mathbf {x} (t)$
és una funció matricial $\Psi (t)$ tal que les seves columnes són solucions linealment independents del sistema. A particir de $\Psi (t)$ es poden escriure totes les solucions del sistema com $\mathbf {x} =\Psi (t)\mathbf {c}$, per a algun vector constant $\mathbf {c}$ (escrit com un vector de columna d'altura $n$).
Es pot demostrar que una funció matricial $\Psi$ és una matriu fonamental de ${\dot {\mathbf {x} }}(t)=A(t)\mathbf {x} (t)$ si i només si ${\dot {\Psi }}(t)=A(t)\Psi (t)$ i $\Psi$ és una matriu invertible per a tot $t$.

## Teoria del control

La matriu fonamental s'utilitza per expressar la matriu de transició d'estat, un component essencial en la solució d'un sistema d'equacions diferencials ordinàries lineals.

## Referències

* ↑ Chi-Tsong Chen. Linear System Theory and Design (en anglès). 3. Nova York: Oxford University Press. ISBN 978-0195117776.
# Boophis guibei

Boophis guibei és una espècie de granota de la família dels mantèl·lids endèmica de Madagascar.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Boophis guibei. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# Cèl·lula alfa

Les cèl·lules alfa (cèl·lules α) són cèl·lules endocrines que es troben als illots de Langerhans al pàncrees. Les cèl·lules alfa segreguen l'hormona peptídica glucagó per augmentar els nivells de glucosa al torrent sanguini.

## Referències

* ↑ Islets of Langerhans (en anglès). Dordrecht: Springer Netherlands, 2015. DOI 10.1007/978-94-007-6686-0. ISBN 978-94-007-6685-3.

## Vegeu també

* Cèl·lula beta
* Illot de Langerhans
# Cyatholipus hirsutissimus

Cyatholipus hirsutissimus és una espècie d'aranyes araneomorfes de la família dels ciatolípids (Cyatholipidae). Fou descrita per primera vegada per Eugène Simon l'any 1894.
Aquesta espècie és endèmica del Cap Occidental a Sud-àfrica.

## Descripció

La femella descrita per Griswold l'any 1987 mesura 2,20 mm.

## Referències

* 1 2 Simon, E. (1894a). Histoire naturelle des araignées. Paris 1, 489-760. doi:10.5962/bhl.title.51973
* 1 2 (anglès) World Spider Catalog: Cyatholipus hirsutissimus Simon, 1894 en la família Cyatholipidae +base de dades Accés el 9 de febrer de 2019
* ↑ Griswold, 1987 : A review of the southern African spiders of the family Cyatholipidae Simon, 1894 (Araneae: Araneomorphae). Annals of the Natal Museum, vol.28, n.2, p.499-542 (texte intégral).
# Guido Pozzo

Guido Pozzo (26 de desembre de 1951, Trieste, Itàlia) és un arquebisbe catòlic, filòsof i teòleg italià.

## Biografia

Després de fer els estudis primaris i secundaris a Trieste, als anys setanta es traslladà a Roma per seguir-hi la seva formació eclesiàstica al Col·legi Seminari Almo Collegio Capranica i a més es llicencià en filosofia i teologia dogmàtica i feu un doctorat en teologia a la Pontifícia Universitat Gregoriana.
Després d'acabar la formació, el 24 de setembre del 1977, fou ordenat sacerdot per a la diòcesi de Trieste per l'arquebisbe Mons. Pietro Cocolin.
Després de la seva ordenació com a sacerdot començà a treballar en diverses parròquies de la diòcesi natal i anys més tard, el 4 de maig del 1987, entrà a la Cúria Romana formant part del servei de la Congregació de la doctrina de la Fe. El 21 de novembre del 2004 rebé el títol honorífic de Prelat d'Honor de Sa Santedat. El 8 de juliol del 2009 fou nomenat secretari de la Comissió Pontifícia Ecclesia Dei.
El 3 de novembre del 2012 deixà la secretaria de la Comissió Pontifícia en vacant, a causa que el papa Benet XVI el nomenà nou arquebisbe de l'arxidiòcesi de Bagnoregio i almoiner de Sa Santedat. Rebé la consagració episcopal el 17 de novembre a la Basílica de San Lorenzo Extramurs de Roma, a mans del seu consagrant el cardenal Tarcisio Bertone i tenint com a co-consagrants el cardenal Gerhard Ludwig Müller i el bisbe de Trieste Mons. Giampolo Crepaldi.
El 30 d'abril del 2013 fou nomenat membre i consultor de la Congregació de la doctrina de la Fe i el 3 d'agost del mateix any fou nomenat de nou secretari de la Comissió Pontifícia Ecclesia Dei, deixant el càrrec d'almoiner de Sa Santedat, que l'ocupà Konrad Krajewski.
# Universitat de Montana

La Universitat de Montana, The University of Montana,(UM) és una universitat pública situada a Missoula, estat de Montana, Estats Units. Va ser fundada l'any 1893. El seu campus principal es troba als peus del Mont Sentinel.
Aquesta universitat s'anomena ella mateixa com una "ciutat dins una ciutat," i conté els seus propis restaurants, instal·lacions mèdiques, serveis de correus, departament de policia i ZIP code. Compta amb 12.922 estudiants (2015) i un pressupost de $345 milions

## Facultats i escoles

La Universitat de Montana té 11 colleges i escoles: College of Humanities & Sciences; Phyllis J. Washington College of Education and Human Sciences; College of Forestry and Conservation; College of Health Professions and Biomedical Sciences; College of Visual and Performing Arts; UM School of Law; UM School of Business; UM School of Journalism; UM School of Extended and Lifelong Learning; Missoula College and the Bitterroot College.

## Referències

* ↑ El nom del campus és la University of Montana ‒ Missoula. Vegeu "The University of Montana Campuses Arxivat 2011-01-13 a Wayback Machine.," Montana University System.
* ↑ «Sortable Table: College and University Endowments, 2013-14». The Chronicle of Higher Education.

## Enllaços externs

* Universitat de Montana - Lloc web oficial
* University of Montana Athletics website Arxivat 1999-11-28 a Wayback Machine.
# Meridiungulats

Els meridiungulats (Meridiungulata) són un superordre de mamífers ungulats sud-americans extints. Les seves relacions amb altres tipus d'ungulats, com ara els artiodàctils o perissodàctils, no estan gens clares i fins i tot hi ha hagut científics que han posat en dubte que es tracti d'un superordre monofilètic. Anàlisis de seqüències de col·lagen obtingudes de l'notoungulat Toxodon i del litoptern Macrauchenia van donar com a resultat que els ungulats nadius de Sud-amèrica formen el grup germà dels perissodàctils, el que els converteix en ungulats veritables i membres dels laurasiateris.

## Referències

* ↑ Welker, Frido; Collins, Matthew J.; Thomas, Jessica A.; Wadsley, Marc; Brace, Selina; Cappellini, Enrico; Turvey, Samuel T.; Reguero, Marcelo; Gelfo, Javier N. «Ancient proteins resolve the evolutionary history of Darwin/'s South American ungulates». Nature, 522, 18-03-2015, pàg. 81–84. DOI: 10.1038/nature14249. ISSN: 1476-4687. PMID: 25799987.
# David Giménez i Carreras

David Giménez i Carreras (Barcelona, 1964) és un director d'orquestra català. Va ser director titular de l'Orquestra Simfònica del Vallès entre els anys 2006 i 2009. També ha col·laborat durant anys amb l'Orquestra Filharmònica George Enescu. Nebot del tenor Josep Carreras ha dirigit molts dels seus concerts.
Va iniciar la seva formació al Conservatori del Liceu de Barcelona i va perfeccionar-la a la Hochschule für Musik de Viena i, amb Sir Colin Davis, a la Royal Academy of Music. Després del seu debut amb la Simfònica d'Hamburg el 1994 en aquesta ciutat, els seus compromisos l'han portat a actuar per tot el món dirigint a solistes vocals i instrumentals de prestigi en sales de concert com el Royal Albert Hall de Londres, la Konzerthaus de Viena o el Carnegie Hall així com al Palau de la Música de Barcelona.

## Referències

* ↑ «L'Orquestra Simfònica del Vallès presenta David Giménez com a nou director titular». 324, 08-05-2006. [Consulta: 19 juliol 2018].
* ↑ «David Gimenez Carreras - Conductor» (en anglès). operamusica. Arxivat de l'original el 2018-04-13. [Consulta: 12 abril 2018].
* ↑ «David Giménez i Carreras». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* David Giménez i Carreras - Lloc web oficial
* Conversa amb el director d'orquestra David Giménez Carreras. Emesa dins l'espai 'Solistes', de Catalunya Música (14/6/2016) [Consulta: 19 de juliol del 2018]
# Cyathopharynx furcifer

Cyathopharynx furcifer és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 21 cm de longitud total.

## Depredadors

És depredat per Perissodus microlepis i Plecodus straeleni.

## Hàbitat

Viu en zones de clima tropical entre 24 °C-26 °C °C de temperatura.

## Distribució geogràfica

Es troba a Àfrica: és una espècie de peix endèmica del llac Tanganyika.

## Referències

* ↑ «Cyathopharynx furcifer». Catalogue of Life. (anglès)
* ↑ The Taxonomicon (anglès)
* 1 2 «Cyathopharynx furcifer» (en anglès). FishBase. Froese, Rainer; Pauly, Daniel (editors).
* ↑ Maréchal, C. i M. Poll, 1991. Cyathopharynx. p. 64-65. A J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* ↑ Nshombo, M., 1994. Foraging behavior of the scale-eater Plecodus straeleni (Cichlidae, Teleostei) in Lake Tanganyika, Africa. Environ. Biol. Fish. 39(1):59-72.
* ↑ FishBase (anglès)
* ↑ Baensch, H.A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.
* ↑ Brichard, P., 1989. Pierre Brichard's book of cichlids and all the other fishes of Lake Tanganyika. T.F.H. Publications, Inc., Neptune City (Estats Units).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hori, M., 1993. Frequency-dependent natural selection in the handedness of scale-eating cichlid fish. Science 260:216-219.
* Kohda, M., Y. Yanagisawa, T. Sato, K. Nakaya, Y. Niimura, K. Matsumoto i H. Ochi, 1996. Geographical colour variation in cichlid fishes at the southern end of Lake Tanganyika. Environ. Biol. Fish. 45(3):237-248.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21):243 p.
* Römer U.: Cichliden Atlas, Bd. 1. Melle. 1311 p. Any 1998.
* Takamura, K., 1984. Interspecific relationships of aufwuchs-eating fishes in Lake Tanganyika. Environ. Biol. Fish. 10(4):225-241.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB (anglès)
# Guido Sari

Guido Sari (l'Alguer, 1950) és un escriptor i activista lingüístic alguerès.
El 1988 ell i el seu germà Aldo Sari van fundar l'Associació per a la Salvaguarda del Patrimoni Historico-cultural de l'Alguer, que des de 1990 organitza cursos gratuïts de català alguerès, i des de 1993 a 1999 de català estàndard amb la col·laboració de la Generalitat de Catalunya. En 1993 fou vocal i secretari de la secció local d'Òmnium Cultural i és responsable de la Coral Francesc Manunta. Des de 2010 és director de la Biblioteca Municipal Rafael Sari. El 2013 fou guardonat amb un dels Premis d'Actuació Cívica de la Fundació Lluís Carulla. És autor de llibres d'història, obres de teatre i articles.

## Obres

* La piazza fortificata di Alghero (1988)
* La cobla de la conquesta dels francesos a Cultura sarda del Trecento fra la Catalogna e l'Arborea: atti del V Simposio di Etnopoetica (2003) de l'Arxiu de Tradicions de l'Alguer, Armangué i Herrero, Joan [Publ.]. - Mogoro (2005)
* El català de l'Alguer: una llengua en risc d'extinció (2018)
* Una boníssima olor (2007) ISBN 978-88-7356-103-3
* Gugu (2007) ISBN 978-88-7356-101-9
* Ell (teatre, 2018)

## Referències

* ↑ Guido Sari a lletrescatalanes.cat
* ↑ Guido Sari Arxivat 2018-10-06 a Wayback Machine. al web de la Fundació Lluís Carulla
* ↑ Guido Sari a condaghes.com
* ↑ Algherese a rischio: Guido Sari in libreria Arxivat 2018-10-06 a Wayback Machine., notizie.alguer.it
* ↑ Teatro ad Alghero con Ell di Guido Sari Arxivat 2018-10-06 a Wayback Machine., notizie.alguer.it

## Bibliografia

* Guido Sari. Recercador i autor de llibres en català de l'Alguer de David Pagès i Cassú, A: Llengua nacional: publicació de l'Associació Llengua Nacional, ISSN 1695-1697, Nº. 79, 2012, págs. 42-45

## Enllaços externs

* L'entrevista: Guido Sari i l'alguerès a andorradifusio.ad
* El gaig-Guido Sari, poeta de l'Alguer Arxivat 2018-10-07 a Wayback Machine.
# Bartomeu Rull Cànaves

Bartomeu Rull Cánaves (Pollença, 31 de juliol de 1691 - 8 de gener de 1766) fou un bisbe de Malta.
Fill de Joan Rull i de Catalina Cánaves, Bartomeu Rull va anar a escola amb els PP. de la Companyia de Jesús, al Col·legi de Sant Ignasi de Pollença. De molt jove, va abandonar Pollença per continuar la seva formació a Palma, on estudiarà art i teologia, aconseguint el títol de Doctor.
Gràcies a les estretes relacions entre l'Orde de Sant Joan de Jerusalem o de l'Hospital amb Pollença, Rull volgué entrar en aquest orde. Amb ajuda del jesuïta Pare Gabriel Alba, fou presentat al segon comte de Montenegro i quart comte de Montoro, Don Joan Despuig i Martínez de Marcilla (1661-1742/46), membre de l'Ordre de l'Hospital i de l'Orde de Calatrava.
El 9 de gener de 1716, enviaren carta al cap dels hospitalers, Fra D. Ramon de Perellós i Rocafull, Gran Mestre de la Religió en Sant Joan i de l'Orde del Sant Sepulcre de Jerusalem, Príncep de Malta, de Rodes i del Gozo, demanant que monsenyor enviés des de Barcelona a la vila de Pollença, comissaris per aconseguir proves de legitimitat. Els comissaris, cavallers de la noblesa mallorquina, Antoni Puigdorfila i Jordi Muntaner, acompanyats pel notari Miquel Pons, comprovaren i concediren a Rull l'admissió a l'Orde. El 28 d'agost d'aquell mateix any, viatjà en vaixell fins a Malta. Un cop allà, fou rebut pel bisbe de Malta, el pollencí Fr. Jaume Cánaves. Durant un parell d'anys seria novici.
S'ordenà capellà el 6 de març de 1718. El 12 de gener de 1725 fou nomenat Prior de l'Església de Nostra Senyora de la Victòria de Malta i examinador de literatura de l'orde. El 9 de març de 1735 fou nomenat Vice-Prior de la Conventual Església de Sant Joan de Malta. El 23 de gener de 1739 s'encarregà de la Comanda de Susterris d'on depenien els priorats de Rialp i Vilamur a Catalunya, en novembre de 1745 el Priorat i Encomenda de Pollença. Un any abans havia sigut elegit Comissari General de la Santa Creu a Malta pel mateix Papa.
El 19 de desembre de 1757 fou elegit bisbe de Malta i començà la seva tasca en el seu càrrec en gener de 1758. Morí el 8 de gener de 1766 a causa d'un atac d'isquèmia.
El seu retrat es troba en els ajuntaments de Palma i de Pollença.

## Referències

* Història de Pollença. Vol II. de M. Rotger -1970.
* http://www.catholic-hierarchy.org/bishop/brull.html (Pàgina dels bisbes de Malta)